ઉલ્લેખનિય છે કે ગોરડિયા મુખ્ય પ્રધાનને મળ્યા બાદ સરકારે ત્રણ મહિનામાં ગેરકાયદે ચીમનીઓ હટાવવાનો પાલિકાને આદેશ કર્યો હતો, પરંતુ હજુ સુધી આ આદેશનું પાલન નથી કરાયું. નાગદેવીમાં એક ગેરકાયદે બીલ્ડિંગ પ્રકરણે સી વૉર્ડના તત્કાલિન અૉફિસર જીવક ઘેગડમલ અને લાઇસન્સ તેમ જ બીલ્ડિંગ વિભાગના બે અધિકારીઓને એપ્રિલમાં સરકારે સસ્પેન્ડ કર્યા બાદ આ વૉર્ડ નધણિયાતો બન્યો હતો. દરમિયાન જૂનિયર એન્જિનિયર સંકેત સાખરકરે ચીમનીઓ હટાવવાની કામગીરી ચાલુ રાખી હતી, પરંતુ સુવર્ણકારો ફરીથી ચીમનીઓ ઉભી કરીને પાલિકાને પડકાર ફેંકી રહ્યાં છે. હવે નવાં વૉર્ડ અૉફિસર ચીમનીઓ સામે કેવી કાર્યવાહી કરે છે તેના પર મુંબાદેવીના રહેવાસીઓ અને વેપારીઓની નજર છે.